ಕೋವಿಡ್ ನಿಂದಾಗಿ ಸರಳವಾಗಿ ಶರಣ ಸಂಸ್ಕೃತಿ ಉತ್ಸವ ಚಿತ್ರದುರ್ಗ, ಅ.19 ಹಿ.ಸ : ಪ್ರತಿ ಬಾರಿ ನಡೆಸಿಕೊಂಡು ಬರಲಾಗುತ್ತಿರುವ ಮುರುಘಾ ಮಠದ ಶರಣ ಸಂಸ್ಕೃತಿ ಉತ್ಸವವನ್ನು ಕೋವಿಡ್ ಹಿನ್ನಲೆಯಲ್ಲಿ ಅತ್ಯಂತ ಸರಳ ಹಾಗೂ ತಾವಿದ್ದ ಕಡೆಗೆ ಉತ್ಸವ ಎಂಬ ನೀತಿಯಡಿಯಲ್ಲಿ ಆಚರಿಸಲಾಗುತ್ತದೆ. ಎಂದು ಮುರುಘಾ ಮಠದ ಡಾ. ಶಿವಮೂರ್ತಿ ಮುರುಘಾ ಶರಣರು ಹೇಳಿದರು. ಅವರು ಇಂದು ಪತ್ರಿಕಾ ಗೋಷ್ಠಿಯನ್ನುದ್ದೇಶಿಸಿ ಮಾತನಾಡುತ್ತಿದ್ದರು. ಕೋಟೆ ನಾಡಿನಲ್ಲಿ ಪ್ರತೀ ಬಾರಿ ಮುರುಘಾ ಮಠದ ಪೀಠಾಧ್ಯಕ್ಷರಾದ ಡಾ. ಶಿವಮೂರ್ತಿ ಮುರುಘಾ ಶರಣರ ಅಧ್ಯಕ್ಷತೆಯಲ್ಲಿ ನಡೆಯುತ್ತಿದ್ದ ಶಣ ಸಂಸ್ಕೃತಿ ಉತ್ಸವವನ್ನು ಅತ್ಯಂತ ಸರಳವಾಗಿ ಕೋವಿಡ್ ಹಿನ್ನೆಲೆಯಲ್ಲಿ ನಡೆಸಲು ನಿರ್ದರಿಸಲಾಗಿದ್ದು, ಕುಸ್ತಿ, ಅದ್ದೂರಿ ಮೆರವಣಿಗೆ ಹಾಗೇ ಅದ್ದೂರಿ ಜಸಂದಣಿಯಂತಹ ಕಾರ್ಯಕ್ರಮಗಳನ್ನು ಆಯೋಜಿಸಿಲ್ಲ. ಕಾರ್ಯಕ್ರಮದಲ್ಲಿ ಸರ್ಕಾರದ ಸಿಎಂ ಹಾಗೂ ಮಂತ್ರಿಗಳು ಭಾಗವಹಿಸಲಿದ್ದಾರೆ. ಪ್ರತಿಭೆಗಳಿಗೆ ಭರಮಣ್ಣ ನಾಯಕ, ಮುರುಘಾ ಶ್ರೀ ಪ್ರಶಸ್ತಿಗಳನ್ನು ನೀಡಲಾಗುತ್ತದೆ. ಉತ್ಸವವೂ ಇದೇ ೨೨ ರಿಂದ ೨೮ ರವೆರೆಗೆ ನಡೆಯಲಿದೆ ಎಂದು ಮುರುಘಾ ಶರಣರು ಹೇಳಿದರು.ಹಿಂದೂಸ್ತಾನ್ ಸಮಾಚಾರ್ಪ್ರಬಿಎಂವೈ